南海

南海係指中國以南嗰海。

 概述 

根據國際水文局嗰定義，南海係東北-西南走向，佢嗰南首位到南緯三度，南蘇門達拉同到加裡曼丹之間，北首跟東北嗰廣東、廣西、福建同台灣，西頭就到菲律賓群島，西南至越南同到馬來半島，通過巴士海峽、蘇祿海同馬六甲海峽連接太平洋同埋印度洋。南海係世界第三大嗰陸緣海，佢就位到珊瑚海同到阿拉伯海後頭，面積大概有356萬平方公里，平均水深大約係1212米，最深處係中部嗰深海平原，達5567米。

南海係太平洋同印度洋之間重要嗰航道。南海哈算係低緯度地域，屬於熱帶深海。南海嗰海水表層水溫高嗰時間達28℃，年溫差3℃到4℃之間，咸度係35‰，潮差平均2米。

 周邊國家同到地區 
由北部順時針嗰方向：
 中國大陸
 澳門
 香港
 台灣
 菲律賓
 馬來西亞
 文萊
 印度尼西亞
 新加坡
 泰國
 柬埔寨
 越南

 流入南海嗰主要河流 
 珠江
 紅河
 湄公河

 主要嗰島嶼 

參詳南海諸島

 南沙群島
 中沙群島
 東沙群島
 西沙群島

 資源 

由於南海算係熱帶嗰海洋，非常適合珊瑚繁殖，南海諸島嗰東沙群島、西沙群島、中沙群島同南沙群島都係珊瑚島嶼；水產主要有海龜、海參、金槍魚、紅魚、鯊魚、大龍蝦、梭子魚、墨魚同魷魚等好多種嗰熱帶海產。南海海底嗰石油同天然氣蘊藏非常多，根據初步嗰估算海底石油蘊藏量達200億噸。

Category:海